b'\n_START_ARTICLE_\nRi\xc4\x8dardsonas\n_START_SECTION_\nIstorija\n_START_PARAGRAPH_\nNaujakuriai i\xc5\xa1 Kentukio ir Tenesio atsikraust\xc4\x97 \xc4\xaf \xc5\xa1i\xc4\x85 teritorij\xc4\x85 XIX a. 5-ajame de\xc5\xa1imtmetyje. Po JAV pilietinio karo gyvenviet\xc4\x97s \xc5\xa1iaur\xc4\x97je buvo nutiestas gele\xc5\xbeinkelis ir ar\xc4\x8diau jo perkeltas gyvenviet\xc4\x97s centras. 1873 m. miestas buvo pavadintas gele\xc5\xbeinkelio statybos rangovo E.H. Ri\xc4\x8dardsono garbei. 1908 m. nutiesta elektrin\xc4\x97 gele\xc5\xbeinkelio linija Ri\xc4\x8dardson\xc4\x85 sujung\xc4\x97 su Denisono, Veiko, Korsikanos bei Fortvorto miestais. 1910 m. mieste gyveno apie 600 gyventoj\xc5\xb3. 1925 m. Ri\xc4\x8dardsonui suteiktas miesto statusas. 1940 m. gyv. skai\xc4\x8dius i\xc5\xa1augo iki 740._NEWLINE_Po Antrojo pasaulinio karo, 1950 m., mieste gyveno apie 1300 gyv. \xc4\xaesteigus radijo stot\xc4\xaf, policijos departament\xc4\x85, parkus, prekybos centrus, nutiesus greitkel\xc4\xaf, miestas prad\xc4\x97jo spar\xc4\x8diai augti. Dalase, netoli Ri\xc4\x8dardsono, savo biur\xc4\x85 atidar\xc4\x97 \xe2\x80\x9eTexas Instruments\xe2\x80\x9c, buvo \xc4\xafsteigtas Teksaso universitetas. 1972 m. mieste gyveno 56 000 gyv. Ekonominis augimas i\xc5\xa1augo XX a. 9-ajame de\xc5\xa1imtmetyje. 1990 m. gyveno 74 840 gyv., o 2000 m. pasiek\xc4\x97 91 802 sk.'